google/wiki40b huggingface dataset:
Fürth

Fürth er en by i den tyske delstaten Bayern, i det sydlige Tyskland.
Distriktet der byen ligger kalles Mittelfranken. Fürth, Nürnberg og Erlangen danner sammen med mindre byenheter et av Bayerns 23 storbyområder og en av Tysklands 11 Metropolregioner. Byen feirer sitt 1000-årsjubileum i 2007. Fürth hadde i november 2006 113 719 innbyggere.

Geografi

Den historiske bykjernen ligger øst og sør for elvene Rednitz og Pegnitz. Disse flyter sammen til elva Regnitz nordvest for den gamle bydelen. På vestsiden av byen ligger et stort skogsområde kalt Fürther Stadtwald. Byen har vokst sammen med Nürnberg mot øst mens nord for Fürth ligger byen Erlangen.

Historie

Første gang bosettingen Fürth ble omtalt var 1. november 1007 da keiser Heinrich II donerte sin eiendom i Fürth til den nyinnsatte biskopen i Bamberg. Navnet Fürth er avledet av det tyske ordet "Furth" (vadested) og henviser til de første som slo seg ned ved vadestedet ved elva Rednitz. Byen fikk etterhvert handelsrettigheter, men disse ble overført til Nürnberg under keiser Heinrich III.
Fra 1062 fikk Fürth tilbake handelsrettighetene, men da var allerede Nürnberg blitt en større og mer betydningsfull by enn Fürth. I de etterfølgende århundrene ble byen styrt fra ulike hold som biskopen i Bamberg, fyrstedømmet i Ansbach og byen Nürnberg. Byen forble liten med en befolkning på mellom 1000 og 2000. Først på slutten av 1700-tallet passerte folketallet 10 000.
Under tredveårskrigen (1618–1648) ble byen nesten utslettet av brann.
Den første jernbanestrekningen i Tyskland (Bayerischen Ludwigsbahn) ble åpnet mellom Nürnberg og Fürth 7. desember 1835.

Økonomi og infrastruktur

Mange små og store leketøysprodusenter har hatt stor betydning for byen. Tidligere var byen også kjent som en stor bryggeriby, faktisk var byen rangert foran München som ølby ved inngangen til forrige århundre. På den tiden var det 5 store bryggerier i drift. Europas største postordre firma Quelle har sitt hovedkontor i byen og Siemens har flere kontorer og fabrikker her. 
Radio- og TV-produsenten Grundig hadde sitt hovedkontor og flere fabrikker i Fürth, hovedkontoret er senere blitt til Fürther Rundfunkmuseum.
I 1914 opprettet 3. Bayerske Armekorps en flyplass i utkanten av byen. Etter første verdenskrig ble den Fürth-Nürnberg internasjonale flyplass. Nürnberg tok over ansvaret for flyplassen i 1928 og den ble da kalt Nürnberg-Fürth helt fram til 1933 da sivil luftfart ikke lenger fikk operere fra flyplassen. Flyplassen ble senere erstattet av den nye internasjonale flyplassen som ligger i Marienberg i Nürnberg.
Etter andre verdenskrig okkuperte de allierte byen og US Army hadde store styrker stasjonert i byen helt fram til 1993. Endel av bygningsmassen ble deretter omgjort til boliger.
I 1843 ble kanalen mellom Bamberg og Nürnberg åpnet for trafikk. En ny kanal (Rhein-Main-Donau Kanal) ble fullført i 1992, denne går fra Bamberg til Kelheim via bl.a. Fürth og Nürnberg, og kobler dermed Fürth til kanalsystemet Rhinen-Donau.
Eirik Gjen

Biografi

Eirik Gjen meldte seg inn i Sølvguttene i 2003 og gikk videre fra audition. Samme år begynte han som førstesopran i aspirantkoret, og etter noen måneder sang han i hovedkoret. Eirik Gjendemsjø synger ikke lenger i koret.
I 2006  ble Eirik Gjen på audition tatt opp som elev hos Art musikalskole.
I april 2010 deltok han i musikalen Back to the 80's, som ble satt opp på Chat Noir.
Han har videre vært med som solist i Ut i vår hage på NRK1 og har spilt en ung utgave av Otto Jespersen i Rikets Røst på TV 2 2008. I 2009 deltok han i Norske Talenter, hvor han kom til semifinalen. Eirik Gjen har også deltatt i Det store korslaget med team Erik og Kriss, der koret kom på tredjeplass. Han er også aktiv på sosiale medier, og har over 100 000 følgere på Twitter. 
Eirik Gjen har også koret med Sølvguttene for Morten Harket, Andrea Bocelli og Diana Ross – og sunget for Michelle Obama i forbindelse med utdelingen av Nobels fredspris til president Barack Obama. 
I september 2010 ga Eirik Gjen ut singelen The Greatest. Musikkvideoen er sett av over 170 000 på YouTube. Fem måneder senere, 18. februar 2011 kom Eirik Gjen ut med singelen Hello.
Blakk

Blakk er en farge på hest som blant annet er vanlig på fjording. Fargen kan sies å være blekt gulbrun. Det er en viltfarge som også villesel og villhester som przewalskihest kan ha. Hos fjording deler en inn fargen blakk inn i rødblakk, ulsblakk, brunblakk og gulblakk.
AWACS

AWACS (Airborne Warning and Control System) er et radarsystem montert i fly. AWACS var opprinnelig en betegnelse på Boeing E-3 Sentry, men betegnelsen er degenerert og brukes gjerne på alle fly av denne typen.
AWACS gir til enhver tid et detaljert situasjonsbilde og kan brukes til søking etter, identifikasjon og elektronisk følging av eventuelle fiendtlige fly, og til kontroll og dirigering av egne luftstridskrefter. Noen AWACS-radarer kan også registrere gjenstander i bevegelse på eller like over bakken eller havoverflaten.
AWACS ble utviklet av Boeing på en radar fra Westinghouse. De AWACS-flyene som ble benyttet av U.S. Air Force fra 1977 var spesialtilpassede Boeing 707-320B-maskiner, gjenkjennelig ved en stor, diskosformet, roterbar radom på flykroppen.
Engperlemorvinge

Utseende

En middelsstor sommerfugl (vingespenn 32 – 40 mm), utseendet er typisk for gruppen perlemorvinger. Den ligner sterkt på artene i den artsrike slekten Boloria, men mønsteret på balvingenes underside er noe annerledes, i tillegg er forvingene litt bredere enn hos Boloria-artene. Hodet er forholdsvis stort og bredt med store fasettøyne, antennene tydelig mer enn halvparten så lange som forvingene, ytterst med en ganske stor antenneklubbe. Bakvingenes underside har et bredt, bølgete, beige tverrbånd kantet med brunt i den innerste tredjedelen, utenfor dette med et par små, brunkantede øyeflekker, men uten antydning til nettmønster eller metalliske flekker. Larvene er gulbrune med gule rygg- og sidestriper, kledt med forgrenede torner som er gule med svarte spisser.

Levevis

Larvene lever først og fremst på mjødurt, men kan også finnes på bringebær og molte. Sommerfuglen flyr i juni-juli.

Utbredelse

Arten finnes i Mellom- og Nord-Europa, og østover til Japan. I Norge er den vanlig på Østlandet og Sørlandet, den forekommer også i indre Møre og Romsdal og er funnet på Dovrefjell.
Nord-Trøndelag fylkesting 1976–1979

Nord-Trøndelag fylkesting 1976–1979 bestod av 45 representanter. Fordelingen mellom partiene var 18 fra Arbeiderpartiet, 11 fra Senterpartiet, 4 fra Kristelig Folkeparti, 4 fra Høyre, 4 fra Venstre, 2 fra Sosialistisk Valgforbund og 2 fra Det Nye Folkepartiet. Arne Sandnes fra Senterpartiet og Jarle Haugan fra Venstre var henholdsvis fylkesordfører og fylkesvaraordfører. Dette var det første direktevalgte fylkestinget.
Husar

En husar (ungarsk huszár, via fransk hussard) var en type kavalerist i europeiske armeer fra 1400-tallet. Husarene var lett bevæpnede ryttersoldater.

Uniformer

Husartroppene i europeiske arméer fikk etter hvert en karakteristisk, rikt dekorert uniform som var påvirket av tradisjonelle ungarske klesplagg og slaviske folkedrakter, blant annet ridestøvler, pelsluer og ikke minst jakker og frakker med snorer og hemper istedenfor knapper. Tradisjonelle husaruniformer brukes i dag bare som historiske paradedrakter. De består av dolman, en kort trøye overdådig besatt med snorer i tette rader og pelskanter, båret sammen med pelisse, en tilsvarende skulderjakke som henger løs. En enklere jakkevariant kalles attila. Typisk husarlue er en høy pelslue, kalpak (på tysk Kalpak, engelsk busby og fransk kolback), eller sylinderformet hatt, schackellue (på tysk også Flügelmütze), begge gjerne med flagrende luespiss av tekstil. Andre uniformsluer, for eksempel napoleonskrigenes typiske shakoer, brukes også. Uniformen består ellers av trange, ungarske bukser pyntet med snorbesetninger, spesielle husarstøvler med dusk og brede husarskjerf om livet (knute- eller snorbelte).

Husarregimenter i dag

Oversikten under er ufullstendig.

Argentina

Regimiento de Húsares del Rey ble etablert i 1806 for å forsvare Buenos Aires mot de britiske angrep 1806-1807. Etter revolusjonen i 1810 ble regimentet kalt Regimiento Húsares de Pueyrredón etter grunnleggeren og første sjef Juan Martín de Pueyrredón. I dag har disse utviklet seg til RCT No 10 Húsares de Pueyrredón som bruker uniformene fra revolusjonstida i parader.

Chile

I uavhengighetskrigen fantes den patriotiske eliteenheten Húsares de la Muerte («Dødens husarer») under ledelse av Manuel Rodríguez. I denne tradisjonen står i dag Regimiento de Caballería Blindada N°3 „Húsares“.
Præstø amt

Præstø amt ble dannet ved en sammenslåing av først Tryggevælde amt og Vordingborg amt, i 1750, og i 1803 ble også Møn amt inkludert.
Amtet ble i 1970 lagt sammen med Maribo amt inn til Storstrøms amt.
Mysterious Skin

Handling

En sommer utsettes to åtte år gamle gutter for overgrep av sin pedofile baseball-trener.
Ti år senere har guttene ikke sett hverandre siden overgrepene. Brian (Brady Corbet) kan ikke huske noe av det som skjedde, men likevel bærer han dype sår av hendelsene. Han er aseksuell, blør lett neseblod og tror han har kontakt med ikke-jordiske romfartøy. Niel (Joseph Gordon-Levitt) husker alt i detalj og lever nå som homofil prostituert.
Brian forsøker å få kontakt med Niel, slik at han kan få klarhet i det som skjedde.
Åryd

Åryd er et tettsted i Karlshamn kommune i Blekinge län i Sverige. I 2010 hadde tettstedet 336 innbyggere.
Jerry Lewis

Liv og virke

Lewis ble født i Newarki en jødisk amerikansk familie. Hans far var vaudevilleskuespiller.
Han begynte i burleskshows i 1942 i en alder af 16 år og giftet sig to år senere i 1944 som 18-årig. Hans første berømmelse fikk han med sangeren Dean Martin. I duoen Martin & Lewis  var Martin den ligefremme mann i forhold til Lewis' maniske og sprø narrestreker. De skilte seg ut fra de fleste andre komikergrupper i 1940-årene ved å slå på de to komikeres samspill i stedet for planlagte sketcher. I de sene 1940'årene oppnådde de hurtig nasjonal berømmelse, først med deres populære opptredener på nattklubber og senere som filmstjerner. Anmeldere hadde ofte vanskelig for å beskrive deres kaotiske skuespill. De fortsatte med å medvirke i film og i fjernsynet, inntil deres samarbeid opphørtee i 1956. Etter de dkilte lag, ble de to innblandet i en meget omtalt feide som aldrig helt sluttet; den neste gang de kunne ses sammen igjen offentlig, var da Martin overraskende dukket opp i et velgjørenheds-tv-program i 1976, arrangert av Frank Sinatra, hvor Lewis var med.
Ved siden av sin skuespillekarriere regisserte Lewis mange av sine filmer.
På 1970-tallet ble Lewis' filmer mindre populære, og han trakk seg fra skuespill og regi. På 1990-tallet vendte han tilbake til scenen og fortsatte å spille frem til 2000-tallet.
Lycksele lufthavn

Ruter og flyselskap

Pr 2012 er det 2-3 daglige ruteflyvninger til Stockholm Arlanda og til Arvidsjaur. Ruten er en anbudsrute med støtte fra Trafikverket og har siden 2008 vært operert av NextJet. Flyplassen hadde 24822 passasjerer i 2011, samtlige var innenrikspassasjerer.

Historie

Flyplassen åpna for trafikkflygning i 1968 og hadde opprinnelig en rullebane på 1100 x 30 meter. Rullebanen har blitt utvida i 1994 og i 2004 til dagens dimensjoner på 2000 x 45 meter. I 2007 ble nytt terminalbygg åpna.
ISO 3166-2:BV

ISO 3166-2:BV er Bouvetøyas del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Bouvetøya.
Bouvetøya er tildelt ISO 3166-1 alfa-2-koden BV.
Per-Erik Hallin

Utmerkelser

I 2006 fikk han Artur Erikson-stipendiet med begrunnelsen «…För ett allsidigt konstnärskap, som tar sig uttryck i ett innerligt sätt att bära ett budskap och en förmåga att skapa närhet till sin publik.»

Diskografi

Hallin har medvirket på en rekke produksjoner.
... OBS mangelfull liste ...
John Hanning Speke

Liv og virke

Speke tjente i den britiske hæren under krigen mot sikhene i 1844, på fritiden undersøkte han Himalaya og dro helt inn i Tibet.
I 1854 dro han på sin første ekspedisjon til Afrika. Sammen med Richard Francis Burton reiste han til Somalia. Det gikk forferdelig galt med ekspedisjonen, den ble angrepet og både Burton og Speke ble hardt skadet. Speke dro tilbake til England for å komme seg. Han deltok senere i Krimkrigen.
I 1856 dro Burton og Speke tilbake til Øst-Afrika, for å finne de store sjøene som det gikk rykter om skulle finnes i hjertet av kontinentet. De håpet også å finne Nilens kilder. Det ble en svært krevende tur, begge ble rammet av tropiske sykdommer og Speke ble for en tid blind og døv (det siste etter å ha måttet fjerne med kniv en bille som krøp inn i øret). De var de første europeere som så Tanganyikasjøen. De hørte der om en stor sjø i nord. Burton var for syk til å fortsette, men Speke dro alene nordover og fant Victoriasjøen. Den viste seg senere å være en av Nilens hovedkilder, men Speke hadde mistet mye av utstyret og kunne ikke utforske den.
Speke kom tilbake til England før Burton, 8. mai 1859, og fortalte om ekspedisjonen i Royal Geographical Society der han hevdet å ha funnet Nilens kilde. Da Burton senere returnerte ble han rasende fordi han følte at Speke hadde tatt æren for ekspedisjonen, sinnet økte ytterligere da han fikk vite at Speke skulle lede en ny ekspedisjon uten Burton.
Sammen med James Augustus Grant dro Speke i oktober 1860 til Zanzibar. Da de kom til Uganda skilte de midlertidig lag, Speke dro rundt vestsiden av Victoriasjøen (uten å se mye av den) og fant på nordsiden at den fløt ut i Nilen. Han seilte nedover den og ble på veien gjenforenet med Grant. De kom til Gondokoro i sydlige Sudan, der møtte de Samuel Baker med kone. De fortsatte til Khartoum, derfra sendte han et triumferende telegram til London: «The Nile is settled» («Nilen er avgjort»).
Burton hevdet at Speke ikke skulle være så skråsikker, siden han ikke hadde fulgt elven hele veien fra der den fløt ut av Victoriasjøen til Gondokoro (dette ble endelig fastslått av Henry Morton Stanley i 1875). De skulle møtes til en offentlig debatt om spørsmålet 18. september 1864, samme morgen døde Speke av et vådeskudd, som kanskje kan ha vært et selvmord.
Søndre Bergenhus amt

Søndre Bergenhus amt var et norsk amt opprettet i 1763 ved delingen av Bergenhus amt i Søndre og Nordre Bergenhus amt. Amtmannen i Søndre Bergenhus var også stiftamtmann for Bergen stiftamt.
Bergen ble skilt ut til eget amt i 1831. Fra da av var det amtmannen i Bergen amt som også var stiftamtmann, og det ble utnevnt egne amtmenn for Søndre Bergenhus amt.
Bergen og Søndre Bergenhus fikk igjen felles amtmann i 1907, men bestod som to amter. Bergen stiftamt ble nedlagt i 1918. Søndre Bergenhus amt endret navn til Hordaland fylke 1. januar 1919. Samtidig endret Bergen amt navn til Bergen fylke. De to fylkene hadde felles fylkesmenn frem til 1972, da Bergen fylke ble innlemmet i Hordaland fylke.
Pyraminx

Løsningsmetode

Kuben består av fire hjørner, seks kantbrikker og tolv senterbrikker. De tre senterbrikkene som står inntil inntil samme hjørnebrikke, kan ikke beveges i forhold til hverandre. Kantbrikkene er frie.
Hvert hjørne kan vris i tre lag. Det første laget inneholder kun én hjørnebrikke. To lag utgjør en liten pyramide med hjørnebrikken i toppen, tre senterbrikker og tre kantbrikker. Tre lag utgjør hele kuben.

Steg 1 - Vri hjørnebrikkene riktig

Hvert hjørne har tre farger. Vri hjørnene på plass slik at fargene matcher fargen på de tre senterbrikkene som er inntil hver av hjørnene

Steg 2 - Plasser senterbrikkene på rett side

Det er fire farger på kuben. Velg ut en hjørnebrikke og finn ut hvilken farge som mangler. Vri småpyramidene slik at senterbrikkene som har den manglende fargen, kommer på motsatt side av hjørnet fargen mangler på.
Frostrøyk

Frostrøyk dannes når kald luft driver over varmere vannflate. Lufta tilføres vanndamp fra vannflata, når metning, og kondensasjon oppstår. Samtidig stiger lufta som er blitt tilført varme fra underlaget, og frostrøyken virvles opp i spiralforma bevegelser. I høyden fordamper kondensen på nytt i umetta luft, slik at frostrøyk sjelden når særlig høyt.
Frostrøyk er et vanlig fenomen over elver og innsjøer om høsten og tidlig på vinteren mens vannet ennå er relativt varmt. Frostrøyk (sjørøyk) er også vanlig i norske fjorder og langs kysten om vinteren, når kald luft fra land driver til havs.
Under spesielle forhold kan sjørøyk oppnå stor mektighet. Når svært kald luft fra isdekte områder i Arktis og Antarktis om vinteren blåser ut over åpent hav, med en temperaturforskjell på 20-30°C mellom luft og havoverflate, kan tåka bli svært tjukk og dekke store områder.
Revelations (album)

Special Edition DVD

Special Edition DVD inneholder en 18 minutter lang dokumentar om bandet, og på slutten kommer det frem hva bandet mener om albumet og hva deres tanker bak det var.
Guanajuato

Guanajuato er en by og hovedstad i den meksikanske delstaten Guanajuato, 370 km nordvest for Mexico by, i en høyde av 1956 meter. Byen er viktig for utvinning av sølv og gull. I tidlige tider ble området kalt for Mo-o-ti som betyr noe slikt som «metallstedet». Guanajuato ble grunnlagt som en landsby i 1554 men fikk bystatus i 1741. Navnet kommer fra quanax huato, som betyr «froskeåsen» på språket purépecha. I 1988 ble det historiske Guanajuato og nærliggende områder med i UNESCOs liste over verdens kultur- og naturarvsteder. I 2003 bodde det rundt regnet 78 000 innbyggere her.
Byen ble opprinnelig grunnlagt over en elv som fløt i tunneler under byen. Etter mange oversvømmelser i dette tunnelanlegget ble elva ledet inn i underjordiske huler ved midten av det 20. århundret. Tunnelene ble så utstyrt med belysning og brolagt for biltrafikk. Dette underjordiske trafikkanlegget tar nå unna det meste av biltrafikken i det historiske sentrum, og er et karaktertrekk ved byen.
Byen spilte en viktig rolle i Mexicos uavhengighetskamp som hovedstad i opprørsdelstaten Guanajuato. Statuen av El Pípila og bygningen Alhóndiga de Granaditas, et kornlager som ble brukt som fengsel, er et minne fra denne tida.
I katakombene vest for sentrum finner man den kjente kirkegården med de naturlige mumiene. Omtrent et av hundre lik som blir gravlagt her, mumifiseres naturlig. Sent på 1800-tallet ble det innført festeavgift på gravene, noe de fattigste ikke kunne betale. Dermed ble deres slektninger gravd opp og plassert til offentlig skue i et eget museum. Guanajuatos mumiemuseum stiller ennå ut mumier, i 1984 ble to barnemumier stilt ut da slektningene ikke betalte festeavgifta. I dag stilles 111 mumifiserte lik ut, noe som sies å gi et betraktelig bidrag til kommunekassa.
Byen har også en av de største institusjonene i Mexico for matematisk forskning, CIMAT.
Hver oktober finner Festival Internacional Cervantino sted i Guanajuato, en internasjonal kulturfestival med navn etter Miguel de Cervantes. Festivalen er en av de mest populære i Mexico, og også kunstnere og tilskuere fra utlandet lokkes til byen.
Salma (album)

Salma er et musikkalbum med Manna, utgitt i 2006 på Smart Patrol Records. Dette er bandets debutalbum.
Paul IV

Bakgrunn

Giovanni Pietro Caraffa nedstammet fra den adelige slekten Caraffa i Napoli. Hans slekting kardinal Oliviero Caraffa, som var en av de mer betydningsfulle personer i pavedømmet under renessansen, tok sig an den unge Giovanni Pietros oppdragelse og karriere.

Biskop

I årene 1518–1524 var Caraffa erkebiskop av Brindisi.

Kardinal

Caraffa ble den 15. januar 1537 utnevnt til kardinalprest av San Pancrazio, samt til det samme av San Sisto, San Clemente og Santa Maria in Trastevere, innen han den 17. oktober 1544 ble kardinalbiskop av Albano. Senere fikk han seg tildelt Sabina, Frascati, Porto e Santa Rufina og Ostia. 
I 1549 ble han utnevnt til erkebiskop av Napoli.

Pave

I 1555 ble han i en alder av 79 år valgt til pave. Frem tidl da hadde han titt og ofte talt om behovet for reformer. Meeter sitt valg bedrev han den sedvanlige nepotisme ved at han utnevnte en av sine nevøer, condottiere Carlo Carafa, til kardinalstatssekretær, og en annen nevø, Giovanni Carafa, først til kirkens  generalkaptein og senere til hertug av Paliano.
Paul IV skapte i 1555 en ghetto i Roma, i området der Via del Portico d'Ottavia, Lungotevere dei Cenci, Via del Progresso og Via di Santa Maria del Pianto nå ligger. Det var et muromgitt område, som ble stengt nattestid, der byens jøder bodde. Ghettoen ble ikke revet før i 1888.
Ved sin død var Paul så forhatt at folkemengden gikk til angrep på hans statue på Kapitol. Den ble halshogd og hodet slengt i Tiberen. Han ble derfor begravd i største hemmelighet i Peterskirkens krypt. Først i 1566, da det hele hadde kommet litt på avstand, ble han gravlagt i familiekapellet i kirken Santa Maria sopra Minerva.
Mefjorden (Hammerfest)

Mefjorden er en fjord på Sørøya i Hammerfest kommune i Finnmark. Den er rundt 1,5 km lang, og har innløp mellom Møyneset og Russevika. Den går i vestlig retning til Mefjord i botn av fjorden.
Innerst i fjorden ligger det tidligere fiskeværet Mefjord som ble nedbrent og ødelagt av tyskerne. Det ikke ble gjennoppbygget etter krigen, og stedet er fraflyttet og fiskebruket nedlagt. Fra gammelt av var det kirkested med Mefjord kirke, og var eget prestegjeld. Kirkestedet ble lagt ned i 1672 eller 1674, etter at Hammerfest rundt 1620 ble hovedkirke (”I Hammerfæst staar Kirken did henfløt Anno 1620”) og Mefjord anneks.
Prāsaṅgika

Prasaṅgika (sanskrit) er innen tibetansk buddhisme navnet på en kategori av synspunkter innenfor Madhyamaka. Sanskritordet Prasaṅga refererer til en metode med logiske undersøkelser som kan kalles reductio ad absurdum; de peker på den iboende feiltagelsen å føre fornuften til logiske ytterpunkter. Nagarjuna og senere kommentatorer som Buddhapālita, Chandrakirti og Je Tsongkhapa inntok dette standpunktet og brukte det som en metode til å benekte essensialistiske synspunkter.
Hemiargus

Utseende

Middelsstore blåvinger uten stjerter på bakvingen. Hannens overside er blå, undersiden er lyst gråbrun med mørkgrå flekker, dessuten en påfallende, svart flekk ved bakvingens forhjørne.
Hunnens overside er brun med noen metallisk glinsende skjell.

Levevis

Larvene lever på planter i erteblomstfamilien (i vid forstand).

Utbredelse

Slekten er utbredt i det sørlige Nord-Amerika, i Mellom- og det nordlige Sør-Amerika, også i Karibia.
Microphaeolodes

Utseende

En liten (4 millimeter), lyst rødbrun bille med gule hår på undersiden. Kroppen er hvelvet, oversiden grovt og ujevnt punktert. Pronotum er rundet med litt taggete ytterkant, dekkvingene korte og brede, virker litt avstumpede, med tydelig taggete ytterkant.

Levevis

Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk. Denne ble samlet i blandet skog av dipterocarp-typen.

Utbredelse

Arten er kjent fra Sarawak. Det er bare kjent ett enkelt eksemplar.